ओलावृष्टि से 6 हजार हेक्टेयर में फसलें चौपट
जिलेमें गुरुवार को बारिश के साथ गिरे ओलों से करीब छह हजार हेक्टेयर फसल में नुकसान हुआ है। ओले गिरने से जौ, सरसों, चना सौंफ की फसल में नुकसान अधिक हुआ है। इससे किसानों के अरमानों पर पानी फिर गया।
कृषि विभाग के पर्यवेक्षकों ने शुक्रवार को गांवों में सर्वे किया। इसमें लवाण तहसील क्षेत्र में रजवास, खानवास, खानपुरा, चक खानपुरा, गांवली, बीड़ लवाण, हरियाणा, झूपडिय़ा, जगसहायपुरा में ओले गिरने से फसल में नुकसान हुआ है। ओलों से जौ की फसल की बालियां बिखर गई। वहीं सरसों में फलियां झड़ गई। कृषि अधिकारी (फसल) पी. डी. शर्मा ने बताया कि इन गांवों में करीब 13 सौ हेक्टेयर फसल में 25 प्रतिशत तक नुकसान का आंकलन किया है। कालोता, महेश्वरा कलां, बंधा की ढाणी, मंडावरी, पट्टी किशोरपुरा, खेड़ला खुर्द, सूरतपुरा, टोडा ठेकला में करीब 1 हजार 800 हेक्टेयर फसल में नुकसान हुआ है। इनमें सौंफ की फसल में करीब 40 प्रतिशत, जौ, सरसों चना में करीब 25 प्रतिशत तक गेहूं की फसल में करीब 10 प्रतिशत नुकसान का आंकलन किया है। गौरतलब है कि गुरुवार को बारिश के साथ ओले गिरे थे। इससे खेतों में पकी फसल में नुकसान हुआ है।
परसादी ने भी लिया जायजा
लालसोट| ओलावृष्टिअंधड़ तथा तूफान के कारण बर्बाद हुई फसल का पूर्व मंत्री परसादी लाल मीणा ने उपखंड क्षेत्र के प्रभावित गांवों का दौरा कर जायजा लिया। पूर्व मंत्री ने कहा कि सरसों तथा सौंफ की फसल चौपट हो गई गेहूं मे भारी नुकसान पहुंचा है उन्होंने सरकार से राहत दिलाए जाने की मांग की है। किसानों ने कहा कि प्रभावित गांव का राजस्व की टीम द्वारा अभी तक सर्वे नहीं किया गया है जिससे लोगों में रोष है। परसादी ने सरकार से किसानों के बिजली के बिल माफ करने किसानों की ऋण वसूली स्थगित करने की मांग की है
दौसा. पीपल्याचैनपुरा में ओलावृष्टि से खराब हुई गेहूं की फसल।
गांवों में सर्वे
hin_Deva hin_Deva hin_Deva hin_Deva hin_Deva hin_Deva mag_Deva